Yoldaşlar (miniserial)

**Yoldaşlar** — Tomas Mallonun 2007-ci ildə eyniadlı romanı əsasında 2023-cü ildə yayımlanmış Amerika tarixi romantik siyasi triller televiziya miniserialıdır. Baş rollarının Mett Bomer və Conatan Belyinin yer aldığı serial, 1950-ci illərdə Makkartizmin qızğın çağında ilk dəfə görüşən iki kişi arasında onilliklər ərzində davam edən romantikadan bəhs edir. Serialın premyerası 27 oktyabr 2023-cü ildə Showtime ilə Paramount+-da yayımlandıqdan sonra 29 oktyabrda Showtime-da baş tutdu.

## Mövzu
1950-ci illərdə Vaşinqtonda təsadüfi görüşdən sonra Hokins Fuller və Timoti Laflin mühüm tarixi hadisələr fonunda baş verən gərgin romantikaya başlayırlar. Onların səyahəti 1960-cı illərin səs-küylü Vyetnam müharibəsi etirazlarını, 1970-ci illərin narkomaniyadan qaynaqlanan diskoteka mədəniyyətini və 1980-ci illərin dağıdıcı QİÇS böhranını keçir. Bu onilliklər ərzində onlar təkcə ətraflarında dəyişən dünyanın xarici çağırışları ilə deyil, həm də öz daxilindəki daxili mübarizələrlə üzləşirlər.

## Rollarda

### Əsas
* Mett Bomer - Hokins Fuller, İkinci Dünya müharibəsi veteranı və homoseksuallığını sayıqcasına gizlədən Dövlət Departamentinin rəsmisi
* Conathan Beyli - Timoti "Tim" Laflin, Hovkins ilə münasibətə başlayan və idealist konqres işçisi
* Celani Alladin - Markus Qayns, 1950-ci illərin Vaşinqton DC-nin qeyri-rəsmi seqreqasiyasına qarışan gey afro-amerikalı
* Linus Roçe - Senator Ueesley Smit, Havkinsə ata kimi olan və Makkartizm rəqibi (qismən Lester C. Hunt-a əsaslanır)
* Noah J. Riketts - Frankie Hines, özünə güvənən drag-queen və Markusun sevgisi
* Ellison Uilliams - Lüsi Smit, senator Smitin qızı və Hawkinsin uşaqlıq dostu, daha sonradan həyat yoldaşı

### Köməkçi

* Uill Brill - Roy Coh
* Chris Bauer - senator Cozef Makkarti
* Matt Visser - David Schine
* Kristin Horn - Cin Kerr, senator Makkartinin köməkçisi və daha sonra həyat yoldaşı 
* Erin Noyfer - Meri Conson, Hokinsin ofisində çalışan gizli lezbian katib və Timin dostu 
* Keara Qreyvs - Miss Addison, Havkinsin ofisində çalışan Makkartiçiliyə əsl inanan katib.
* Çelsea Russell - Stormé, Cozy Corner-da işçi
* Endi Miln - Andre, Cozy Corner pianoçusu
* Devid Tomlinson - Eddi Kofler, Hokins ilə yatan daha sonradan müstəndiqlər tərəfindən qey olduğu bilindiyi üçün saxlanılan gənc dövlət işçisi  
* Ceyn Moffat - Helen Smith, senator Smitin həyat yoldaşı
* Mayk Taylor - Leonard Smit, senator Smitin oğlu və Lüsinin qardaşı
* Rozmari Dansmor - Estelle Fuller, Hokinsin anası 
* Maykl Therriault - Fred Treband, homoseksual işçiləri ABŞ hökumətindən təmizləmək üçün çalışan müstəntiq
* Cüd Uilson - Jerome, Markus və Frankinin kömək etdiyi San Fransiskolu gənc 
* Brittani Raymond və Teaqan Sellers - Kimberli, Hokinsin və Lüsinin qızı (yetkin və yeniyetmə)
* Etienne Kellici - Cekson, Hokinsin və Lüsinin oğlu
* Morqan Lever - Kreyq, Hokinsin Fire Island-dakı "oğlan oyuncağı"

## İstehsal

### İnkişaf
Mallonun işinin televiziya adaptasiyası 2021-ci ilin oktyabr ayından etibarən Showtime üçün Fremantle-dan birgə istehsal kimi hazırlanırdı  Showtime rəsmi olaraq 2022-ci ilin aprelində serial üçün yaşıl işıq yandırdı. Ssenarini həm də icraçı prodüser olan Ron Nysvaner yazdı. Digər icraçı prodüserlər arasında ilk iki epizodu idarə edən Daniel Minahan da var.

### Aktyor seçimi
2022-ci ilin aprelində "yaşıl işıq" elanı ilə yanaşı, Mett Bomerin serialın icraçı prodüseri olacağı və Hovkins Fuller rolunu oynayacağı açıqlandı. Ellison Uilliams aktyor heyətinə iyun ayında Lüsi Smit rolu ilə qoşuldu.  İyul ayında elan edilmişdi ki, Conatan Beyli Bomerlə Tim Laflin rolunu oynayacaq.

### Çəkiliş
Əsas çəkiliş 27 iyul 2022-ci ildə Torontoda başladı və 9 dekabr 2022-ci ildə başa çatdı.

## Yayımlanma
Serialın seriaları Showtime-da debütündən iki gün əvvəl Showtime ilə Paramount+-da yayımlandı.

## Qəbul

### Tənqidçilərin mövqeyi
Rotten Tomatoes icmalının aqreqator saytında 66 tənqidçinin rəyinin 91%-i müsbətdir və orta reytinq 8,40/10 təşkil edir. Veb saytın konsensusunda deyilir: "Mett Bomer və Conatan Beyli arasındakı cazibədar ekran işini gözəl şəkildə nümayiş etdirir." Metacritic-də serial 25 tənqidçiyə əsaslanaraq 100 baldan 76 bal toplayıb ki, bu da "ümumiyyətlə müsbət rəylər" deməkdir.

*Yoldaşlar* *Variety*, *The Washington Post* və *The New Yorker* tərəfindən 2023-cü ilin ən yaxşı televiziya şouları arasında seçildi.

## Xarici keçidlər

* 
* 

## İstinadlar